text: Vinfestival fejrer jubilæum og forventer besøgsrekord 
  04 august 2017 kl. 13.30
  For 10. år i træk inviterer Christiansfeld til vinfestival. I år forventes omkring 10.000 besøgende.
  Christiansfeld Vinfestival fejrer i år 10 års jubilæum. Festivalen er gennem årene vokset støt, og i år forventes i omegnen af 10.000 gæster i den historiske bymidte.
  Det er byens kirketorv, Præstoriustorvet, som danner ramme om festivalen, og arrangørerne ser helst, at festivalen ikke vokser sig større, så de fortsat kan holde det i byens historiske centrum. 
  Til festivalen er det muligt at smage masser af forskellige vine og spise god mad. 
  Festivalen har gennem flere år inviteret flere tyske vinhuse. Igen i år har de tyske vinbønder fundet vej til Christinasfeld med repræsentanter for fem tyske vinhuse, samt den danske vinbonde Sven Moesgaard fra det største danske vinhus Skærsøgaard ved Kolding.
  